Den Vest-Sjællandske Avis, 1823-10-11
- Hertugen af Jnfantado, Præsident i det Spanske Regentskab, er ankommen til Puerto Santa Maria, formodenlig for at modtage Kongen af Spanien, saasnart han bliver befriet; man vil vide, at Hs. Majestæt bliver nu behandlet med større Agtelse end tilforn. - Man læser nu den Tale, hvormed de Cortes Forsamling blev aabnet; Hs. Majestæt siger deri, at Statskibet er paa det Punkt at giøre Skibbrud, naar Kongressen ikke længere kan redde det; derfor er det at han er bleven nødt til at sammenkalde de overordentlige Cortes Efter nogle haarde Ord imod de Franskes Forhold hedder det tilsidst bærer da mine Herrer Omsorg for Fædrenelandets Fornødenheder, fra hvilken jeg ikke vil eller kan adskille min Skjebne; jeg er overbeviist om, at Fienden hverken vil høre Fornuften eller Retfærdigheden, naar de ikke understøttes af Magten; undersøger derfor saa hurtigt som muelig alle vore Saar og vælger de passeligste Lægemidler for dem. De Cortes svarede derpaa, at de ville byde alle Farer Trods for at forsvare den Spanske Nations Ære og Hs. Majestæts Frihed, en Frihed, som han allene kunde nyde iblandt sine troe Undersaattere, og som han vist vilde tabe i Midten af en Armee, som har bragt Krigens og Sædernes Fordærvelse til Spanien. - Galiano sagde i sin Jndberetning: at Regieringen havde hidintil gjort sig forgiæves Umage for at erholde en neutral og mægtig Nations Mægling. - De overordentlige Cortes udgiøre nu kun en Forsamling af 100 Personer, da 28 til 30 Personer have i Sevilla forladt den constitutionelle, Sag. – De Cortes have nedsat en overordentlig Commission, som er beklædet med en uindskrænkeMagt. En Kongelig Forordning er udkommen at 6te September, ifølge hvilken et tvungent Laan paa 8 Millioner skal optages hos Kiøbmændene i Cadix. - Den 18de September har Forsvarsjunten pludselig ladet lukke en Port, som fører til Havet og ladet Matroser presse. De Cortes Flotille bliver for nærværende Tid commanderet af Dion i sto Capas. - J Cadix er der nu ingen udenlandsk Diplomatiker undtagen den Nordamerikanske Legations=Secretair Hr. Appleton. - Det er vist at Qvesadas Division er bleven adsplittet i Fægtningen ved Torre Macha; de Franske Curassere have lidt meget ved hans Uduelighed, og endeel af dem ere blevne tagne tilfange af de Constitutionelle, men Franske Tropper ere nu rykkede ind i Estremadura for at modsætte sig General Empecinado. - Flere Vogne Franske saarede Soldater ere indbragte fra Toledo til Madrid. – Den Franske Armee skal lide meget af heftige Gallefebere, som antage en stedse meere dødelig Charakteer, og Hospitalerne formeres i de østlige Departementer. Men uagtet disse Besværligheder giør dog den Franske Armee væsentlige Fremskridt, og en telegraphisk Depesche fra Bajonne melder, at Garnisonen i St. Sebastian har capitulere i den 27de Septbr. Staden og Castellet bleve overgivne den 3die October. Garnisonen som er 2200 Mand stærk, bliver gjort til Krigsfanger. - Gen. Foissac Latour har indberettet til Krigsministeren, at da han har faaet Ordre af Major Generalen til at udlevere den fangne Riego til de Spanske Authoriteter, saa har han truffet Anstalter til at udlevere ham tilligemed hans tre Kammerater den Spanske Capitain Mariano Bayo, den Piemontesiske Oberstlieutenant Virginie Vicente og den Engelsk Erlieutenant George Matino, til den Spanske Capitain D. Jos. Azor, saa at det tegner til at denne Mands Skiebne vil blive meget haard. Riego blev taget til Fange paa sin Flugt i en Bondegaard, som blev beboet af en Mand ved Navn Mateo. Dennes Broder, Lopez Lara kiendte Riego og underrettede sin Broder og hvad det var for en Mand, som logerede hos ham. Riego bad Mateo om at lade hans Heste beslaae; denne tilbød sig at gaae til Arqvillos for at hente en Smed, men istedetfor Smedden hentede han Alcaden i Spidsen for nogle bevæbnede Bønder. Riego med sine Ledsagere, vilde forsvare sig; men da de andre grebe til deres Flinte og sigtede paa ham, saa overgav han sig. Alcaden vilde strax have ombragt Fangerne; men Lopez bragte ham fra denne Tanke. General. Morillo regierer Gallizien paa en ganske egen Maade. Han sætter alle de Personer, som ere arresterede for politiske Meninger i Friehed, og sætter Kiøberne af Klostergodserne i Besiddelse af disse Eiendomme, som de have erhvervet sig unden Constitutionelle Regiering. – Fra Catalonien har man ingen nye Efterretninger uden om de blodige Fægtninger, som forefaldt den 16de og 17de imellem den Franske General Damas og den Spanske Oberste Fernandes, hvorved denne blev nødt til at capitulere. Næsten hele Legionen af Udlændinger omkom derved og nogle af de Franske Officerer, som vare gaaede i Spansk Krigstieneste dræbte sig selv paa Valdpladsen.